दुमका, झारखंड/नगर संवाददाताः दुमका के भतौड़िया जंगल से 12 साल के बच्चे का शव गुरुवार सुबह बरामद हुआ। मामला हंसडीहा थाना क्षेत्र का है। रामगढ़ प्रखंड के भातुड़िया पंचायत का मामला है। बच्चे की पहचान दीपक साह के रूप में हुई है। बच्चे के पिता का आभूषण साफ करने का काम करते हैं। बताया जाता है कि बच्चा देवघर का रहने वाला है। पूजा में गांव घूमने आया था। एसपी प्रभात कुमार ने घटना की पुष्टि की है। बच्चे की लाश घर से 60 मीटर की दूरी पर मिली है। उसके दाएं हाथ पर गोल जख्म का निशान है. आशंका जाहिर की जा रही है कि बच्चे की हत्या की गई है।